**ERKÖLCSTANÓRA**

**Korcsoport**: 1. osztály

Szitakötő (37. szám) Test+vér

Fecske Csaba: Testvéres című verse

Bakos Tibor: Bükkösi Rossz Manó testvért szeretne

**Fejlesztési célok:** szövegértő képesség fejlesztése, memóriafejlesztés, szókincsbővítés,

szóbeli kifejezőkészség fejlesztése emlékek és történetek megfogalmazása során,

öröm és bánat, jó és a rossz érzelmi megélésére való képesség és az

empatikus gondolkodásra és egymás elfogadására való képesség fejlesztése

vizuális kifejezőkészség fejlesztése

**Koncentráció**: magyar nyelv és irodalom, rajz

**Eszközök**: Szitakötő folyóirat 37. szám, rajzlapok (A/5), színes ceruzák, filctollak,

papírcsíkokon a történet szereplőinek neve (mágnesekkel), tábla és színes kréták

**Célkitűzés**: Bükkösi Rossz Manó újabb kalandjával ismerkedünk meg, és beszélgetünk majd a testvéri kapcsolatokról.

1. **Ráhangolás:** Vegyük kézbe az újabb lapszámot! Tekintsük át és röviden beszéljük meg: kinek, melyik kép tetszett, melyik cím keltette fel az érdeklődését!  
   Nézzük meg együtt a 13. oldal illusztrációit! Milyen gondolatok, emlékek idéződtek fel bennünk?

**Fecske Csaba Testvéres című versének bemutatása** (13. oldal)

*-Kinek nincs testvére? Hogyan folytatnád a megkezdett mondatomat: Bárcsak … (lenne testvérem!)*

*-Hallgassátok meg, hogy mit szeretne Bükkösi Rossz Manó!*

**2. Megfigyelési szempont:**   
 -*Kikkel találkozik BRM?*

**3. Tanítói bemutató olvasás** (26-27. oldal)

**4. Szövegfeldolgozás**

*-Soroljátok fel, kiket látogatott meg BRM?*

A táblán előre elkészített és lefordított papírcsíkokon:

Tóni, a borzfiú (1.)

Nyúlék (2.)

Vakond család (3.)

Sári, a rókalány (4.)

Benő, a bátyja (5.)

A papírcsíkokat az említés sorrendjében megfordítjuk, utána:  
 *- Kivel találkozott először? Rakjátok helyes sorrendbe!*

*– Mit tanácsolt Tóni?*

*- Mi minden került be BRM jegyzetfüzetébe?*

*– Te mit gondolsz arról, miért jó, hogy van testvéred? Miért rossz?*

A tanító a röviden megindokolt érvek és ellenérvek összegzésére a táblára piros krétával ☺, kékkel ☹-t rajzol, ahová gyűlnek a strigulák.

**5. Értékelő összegzés, beszélgetés, emlékek, történetek felidézése egy-egy mondatban.**

Tanulói vélemény: **- Jó, hogy nem vagyok egyedül a világban.**

*– Ha nincs testvéred, kire számíthatsz? (Tóni: „ -És a barátaid?”)*

**Május 31. Testvérek napja**

közös gyermekkor, kalandok, felfedezések

összetartozás, összetartás, közelség,

egység, azonosság a különbözőségben, sokféleség

kölcsönös segítségnyújtás, együttműködés, feladatok megosztása

tolerancia, megbékélés, osztozás

**6. Rajzkészítés**

*- A rajzunk címe:* ***A testvérem és én***

*(Szükség esetén választható: Az unokatestvérem és én, A barátom és én)*

**7. Az elkészült rajzokból kiállítás készítése az osztályban található faliújságra.**